IVL บวกแรง 5% โบรกมองปี 65 อุปสงค์ PET แข็งแกร่ง ดันอัตรากำไรพุ่ง แนะซื้อเป้า 60 บ.
IVL บวกแรง 5% โบรกมองปี 65 อุปสงค์ PET แข็งแกร่ง ดันอัตรากำไรพุ่ง แนะซื้อเป้า 60 บาท โดย ณ เวลา 10:27 น. อยู่ที่ระดับ 46.50 บาท บวก 2.50 บาท
IVL บวกแรง 5% โบรกมองปี 65 อุปสงค์ PET แข็งแกร่ง ดันอัตรากำไรพุ่ง แนะซื้อเป้า 60 บาท โดย ณ เวลา 10:27 น. อยู่ที่ระดับ 46.50 บาท บวก 2.50 บาท
17 มี.ค. 2565

ผู้สื่อข่าวรายงานว่า วันนี้ (17มี.ค.2565) ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL โดย ณ เวลา 10:27 น. อยู่ที่ระดับ 46.50 บาท บวก 2.50 บาท หรือ 5.08%  ด้วยมูลค่าซื้อขาย 720.65 ล้านบาท

โดยก่อนหน้านี้(28ก.พ.65)นายอาลก โลเฮีย ประธานเจ้าหน้าที่บริหารกลุ่มบริษัท  IVL กล่าวว่า  บริษัทประกาศแผนธุรกิจระยะ 3 ปี (ปี 2565–2567) ที่จะยกระดับการดำเนินธุรกิจทั่วโลก รวมทั้งโครงการเปลี่ยนแปลงต่าง ๆ ที่กำลังดำเนินการอยู่ และการบูรณาการระดับสูงใน 3 กลุ่มธุรกิจของบริษัทฯ เพื่อผลักดันการเติบโตของรายได้ ดึงประสิทธิผล และเพิ่มความสามารถในการผลิต
โดยจะเดินหน้าลงทุนในโครงสร้างธุรกิจ บุคลากร และเสริมสร้างความแข็งแกร่งของระบบการทำงานเพื่อปลดล็อกศักยภาพอย่างเต็มที่ ซึ่งจะมีส่วนช่วยในการเติบโตของ EBITDA และบรรลุเป้าหมายในการเพิ่มอัตราผลตอบแทนจากเงินทุน (Return on Capital Employed : ROCE) กว่า 15% ภายในปี 2567 การจัดสรรเงินทุนอย่างเป็นระบบสำหรับกระแสเงินสดมูลค่าประมาณ 5,000 ล้านเหรียญสหรัฐฯ จะสร้างโอกาสต่าง ๆ ในการตอบสนองต่อความคาดหวังของผู้มีส่วนได้เสีย
โดยโครงการ Olympus หรือโครงการเปลี่ยนแปลงธุรกิจและเพิ่มประสิทธิผลของ IVL มีผลการดำเนินงานที่ดีกว่าเป้าหมายที่กำหนดไว้สำหรับปี 2565 บริษัทจึงได้ตั้งเป้าหมายที่สูงขึ้น โดยคาดหวังให้มี EBITDA ส่วนเพิ่มที่จะเกิดขึ้นอย่างต่อเนื่องมูลค่ากว่า 650 ล้านเหรียญสหรัฐฯ ภายในปี 2567
ด้านบริษัทหลักทรัพย์กรุงศรี จำกัด (มหาชน) ประเมินว่า แนะนำ “ซื้อ” หุ้น IVL ราคาเป้าหมาย 60 บาท โดยมีปันผลงวดสุดท้าย 0.25 บาทต่อหุ้น ขึ้น XD วันที่ 6 พ.ค. 2565  ขณะที่การดำเนินงานทั่วโลกของ IVL สร้างพรีเมียมและช่วยกันผลกระทบทางการเมืองระหว่างประเทศ อีกทั้งการซื้อ Oxiteno แล้วเสร็จในไตรมาส 1/2565
สำหรับกำไรปี 2565  หนุนจากอุปสงค์ PET แข็งแกร่ง ราคาน้ำมันสูงขึ้น และโรงแยกก๊าซเพิ่มการดำเนินงาน จึงมีมุมมองเชิงบวกต่อการดำเนินงานของ IVL ในปี 2565 จากอุปสงค์ PET แข็งแกร่ง, การปรับสัญญาของในปี 2565  จะช่วยให้บริษัทได้ประโยชน์จากค่าขนส่งที่สูงขึ้น และราคาที่สูงขึ้นจากการนำเข้าบางส่วน IVL จะมีอัตรากำไร PET และปริมาณขาย PET สูงขึ้นเป็น 12 ล้านตัน จาก 10.7 ล้านตันในปี 2564  IVL อาจปรับราคาขายเพื่อลดผลกระทบจากราคาพลังงานที่สูงขึ้น IOD จะได้ประโยชน์จากธุรกิจ shale gas จากราคาน้ำมันที่สูงขึ้น